এবার বর্ধিত কোর কমিটির বৈঠক হবে নেতাজি ইন্ডোরে । ২০১৯-র ব্রিগেডের  আগে এটা কর্মিসভা হিসেবেও ডাকা হয়েছে। সাংসদ, বিধায়ক, ত্রিস্তর  পঞ্চায়েতের  জনপ্রতিনিধিরা থাকবেন।  দলের  দায়িত্বপ্রাপ্তওদের ডাকা হয়েছে বলে তৃণমূল সূত্রে খবর।
 নিজস্ব প্রতিবেদন: আগামী ১৬ নভেম্বর তৃণমূলের বর্ধিত কোর কমিটির বৈঠক।  প্রতি বছর পুজোর পর বিজয়া সম্মেলন করে তৃণমূল । সেখানে তৃণমূল নেত্রী দলের সব স্তরের সদস্যদের সঙ্গে বৈঠকের পাশাপাশি শুভেচ্ছা বিনিময়  পর্ব  সারবেন।   এবার বর্ধিত কোর কমিটির বৈঠক হবে নেতাজি ইন্ডোরে । ২০১৯-র ব্রিগেডের  আগে এটা কর্মিসভা হিসেবেও ডাকা হয়েছে। সাংসদ, বিধায়ক, ত্রিস্তর  পঞ্চায়েতের  জনপ্রতিনিধিরা থাকবেন।  দলের  দায়িত্বপ্রাপ্তওদের ডাকা হয়েছে বলে তৃণমূল সূত্রে খবর। একাধিক সাংগঠনিক সিদ্ধান্ত ঘোষণা করতে পারেন নেত্রী। লোকসভা নির্বাচনকে সামনে রেখে গত ২১ জুলাই-এর সভামঞ্চ থেকে ২০১৯-এর জানুয়ারিতে ব্রিগেড প্যারেড গ্রাউন্ডে জনসভার ডাক দিয়েছেন মমতা বন্দ্যোপাধ্যায়। পুজোর ছুটির পরই ব্রিগেড সমাবেশ নিয়ে নেতা-কর্মীদের প্রচারে নামার নির্দেশ দেওয়া হবে কোর কমিটির বৈঠকেই। ব্রিগেডের এই সভা শুধুমাত্র দলীয় সভা নয়। গোটা দেশের বিজেপি বিরোধী শক্তির সমাবেশ ঘটানোর লক্ষ্যেই ব্রিগেডে জমায়েত করছেন মমতা।